Geir Jón Þórisson , yfirlögregluþjónn segir þingmenn hafa átt í samskiptum við lykilfólk búsáhaldabyltingarinnar og haft þannig áhrif á framgang mómælanna . mbl.is / Júlíus „ Við fengum þetta staðfest frá þingmönnum , þeir urðu sjálfir vitni að þessu , “ segir Geir Jón Þórisson yfirlögregluþjónn en fram hefur komið að hann telur að þingmenn hafi haft áhrif á mótmælin við Austurvöll og verið í samskiptum við forsvarsmenn búsáhaldabyltingarinnar svokölluðu . „ Þetta var upplifun lögreglumanna , “ segir Geir Jón . „ Það var ljóst að þingmennirnir höfðu áhrif , bæði á staðsetningu mótmælenda og harðan framgang , “ segir Geir . Hann segist síðar hafa fengið staðfest að þingmenn í þinghúsinu hafi þaðan verið í beinum samskiptum við mótmælendur . “ Geir Jón vinnur nú að skýrslu um aðgerðir lögreglunnar í tengslum við mótmælin . Aðspurður segist hann ekki gefa það upp um hvaða þingmenn hafi verið að ræða . „ Ég mun klára skýrsluna í vor og skila til lögreglustjóra “ en búast má við að þar komi fram nöfn þeirra þingmanna sem áttu að mati Geirs hlut að máli .